cyanic-selkie/wikianc huggingface dataset:
Fervenza do Toxa
Elementos de interese na zona
O monumento que máis destaca na bisbarra é o mosteiro de San Lourenzo de Carboeiro, fundado no século X polos condes de Deza. Outro das pezas que se poden visitar é a igrexa de Breixa que, aínda que o seu aspecto externo non é excesivamente atractivo, no seu interior pódese observar a súa ábsida e a ornamentación dos seus capiteis. Nesta bisbarra atópanse aínda restos da súa romanización que se materializan nas calzadas, minas ou pontes como a de Merza. Outro monumento é a ponte medieval de Taboada, pola que pasan os peregrinos que realizan a Vía da Prata.
Home de Neandertal
O neandertal, Homo neanderthalensis, foi unha especie do xénero Homo, ou subespecie dos humanos arcaicos, que habitou Europa e partes oeste do centro de Asia hai aproximadamente entre 400 mil e 40 mil anos.
Ferramentas
Os sitios arqueolóxicos dos neandertais do Paleolítico medio mostran un conxunto de ferramentas menor e menos flexible en comparación aos sitios do Paleolítico Superior, ocupados polos humanos modernos que os substituíron.
Extinción
Outros autores avanzan coa hipótese do tempo de xestación ser maior no caso dos neandertais (talvez 12 meses en vez dos 9 no caso do Homo sapiens), o que explicaría unha maior dificultade en reproducirse.
Fogueiras de san Xoán da Coruña
Historia
Durante o século XIX a festa de san Xoán celebrábase na Coruña, ademais de con fogueiras, con verbenas e lanzando globos ao aire, costume que aínda seguía na década de 1930 na Cidade Vella e A Peixaría, mentres que as fogueiras se seguiron a realizar por toda a cidade, mais sen verbenas. A principal festa celebrouse no Campo da Leña entre 1830 e principios do século XX. A festa acababa o día 26 de xuño co ripote na subida á Torre de Hércules.
The Melvins
A banda chamouse así por un supervisor dun supermercado Thriftway en Montesano onde Osborne traballaba como dependente. "Melvin" era desprezado polos outros empregados, e os membros do grupo considerárono un nome apropiadamente ridículo.
Orixinalmente formouse como unha banda de hardcore punk, cunha música influenciada pola mestura de punk e metal do álbum My War de Black Flag e por outros grupos como Swans e Flipper; porén, o seu enfoque peculiar, o seu estraño sentido do humor e a súa experimentación fan dos Melvins un grupo difícil de categorizar.
Os comezos da banda
Melvins formárona a principios de 1983 by Buzz Osborne (guitarra, voces), Matt Lukin (baixo) e Mike Dillard (batería), que estudaban no instituto Montesano Jr./Sr. en Montesano, Washington. A banda comezou tocando versións de Jimi Hendrix e The Who, e tamén un hardcore punk acelerado. Cando Dillard deixou o grupo, Dale Crover substituíuno, pasando a banda a ensaiar nunha habitación na casa dos seus pais en Aberdeen, Washington. Pouco despois comezaron a tocar cancións máis lentas e pesadas, algo que case ninguén facía nesa época.
Primeiros traballos
No ano seguinte, a través da discográfica Alchemy Records, foi lanzado o que hoxe é considerado como o álbum de estrea da banda, Gluey Porch Treatments, coa mesma formación. O disco tivo unha produción un pouco máis coidada e tivo boa recepción na costa oeste estadounidense. O disco sería lazado posteriormente en CD por Boner Records unido ao seu segundo álbum, Ozma, e en 1999 foi reeditado por Ipecac Recordings acompañado por un feixe de demos.
En 1989, Matt Lukin deixou a banda para formar Mudhoney e Melvins restabléceuse en San Francisco para gravar o seu seguinte disco. Ozma foi lanzado naquel ano e foi un dos mellores discos da escena underground aparecidos en 1989, cando a escena de Seattle comezaba a chamar a atención en Europa. O son seguía a tendencia do disco anterior, con moito peso. Para o lugar de Matt Lukin, a banda contou coa baixista Lori "Lorax" Black (filla da actriz Shirley Temple).
Uwem Akpan
Traxectoria
Uwem Akpan naceu en Ikot Akpan Eda, no sur de Nixeria. Os seus pais eran ambos mestres. El e os seus tres irmáns medraron falando inglés e anaang. Despois de estudar humanidades e filosofía na Universidade Creighton e na Universidade Gonzaga, conseguiu un grao en teoloxía na Universidade Catóica do Leste de África en Kenya. Uwem tamén é graduado pola Universidade de Míchigan.
Francisco Marroquín
Traxectoria
Non se sabe con certeza se naceu no Val de Toranzo ou no de Guriezo. Licencouse na universidade, mais tampouco se coñece cal, ordenouse sacerdote adscrito á diocese de Osuna, onde era bispo García de Loaysa, quen xunto con Juan de Zumárraga foron responsables da súa entrada no Consello Real das Indias e alí coñeceu a Pedro de Alvarado con quen viaxaría á Cidade de México en 1529.
Núcleo (xeoloxía)
Núcleo da Terra
En 1798, Henry Cavendish calculou que a densidade media da terra era 5,48 veces a densidade da auga (posteriormente refinada a 5,53), o que levou á crenza aceptada de que a Terra era moito máis densa no seu interior. Tras o descubrimento dos meteoritos de ferro, Wiechert en 1898 postulou que a Terra tiña unha composición de masa similar á dos meteoritos de ferro, pero o ferro asentouse no interior da Terra e máis tarde representou isto integrando a densidade a granel da masa da Terra co ferro e o níquel que faltaba como un núcleo. A primeira detección do núcleo da Terra ocorreu en 1906 por Richard Dixon  Oldham ao descubrir a zona de sombra da onda  P; o núcleo externo líquido Para 1936, os  sismólogos determinaran o tamaño do núcleo total así como o límite entre o núcleo externo fluído e o núcleo interno sólido.
Solea aegyptiaca
Sinónimos
Ademais de polo nome orixinario, e actualmente válido, que lle impuxo Chabanaud, a especie coñécese tamén polo sinónimo Solea vulgaris aegyptiaca Chabanaud, 1927, é dicir, como subespecie de Solea vulgaris, que definira Quensel en 1806, no seu traballo Försök att närmare bestämma och naturligare uppställa svenska arterna af flunderslägte. K. Sven. Vetenskapsakad. Handl. vol. 27, pp. 44–56 e 203-233, e que hoxe está idenfificada como Solea solea.
Hábitat e distribución
É un peixe mariño, demersal, oceanódromo, que adoita habitar a profundidades de até os 100 m, en augas subtropicais do Mediterráneo oriental, desde Tunisia e o sur do mar Adriático até Exipto, inclñuíndo o canal de Suez.
Pesca
Solea aegyptiaca captúrase na súa área de distribución, na zona de pesca 37 (Mediterráneo).
Little Milton
Traxectoria
Milton naceu na poboación de Inverness, achantada no Delta do Mississippi, e criouse en Greenville canda seu pai, un granxeiro e músico de blues chamado Big Milton. Aos doce anos comezou a aprender a tocar a guitarra e aos quince estaba tocando en bares e clubs, fortemente influenciado por T-Bone Walker e os seus contemporáneos do blues e do rock and roll. En 1952, cando estaba tocando en bares locais, chamou a atención de Ike Turner, un cazatalentos que traballa daquela para á Sun Records de Sam Phillips. Fixo un contrato con este selo e gravou varios singles, sen moito éxito, abandonándoo en 1955.
Cis
Amais, as siglas CIS poden referirse a:
Selección natural
Mecanismos da selección natural
Debe ser observado que iso é un proceso continuo: explica como as especies mudan e pode explicar tanto a extinción canto o xurdimento de novas especies.
Alcance da selección natural
Pódese dicir que a selección natural realiza o seu escrutinio día a día, hora a hora, polo mundo, de calquera variación, mesmo as máis sutís; rexeitando aquelas que son ruíns e preservando e facendo prosperar todas as que son boas; traballando silenciosa e imperceptibelmente, onde e cando xurdir a oportunidade na mellora de cada ser orgánico en relación ás súas condicións orgánicas e inorgánicas de vida. Non vemos nada dese lento progreso, ata que os punteiros do reloxo das eras teñan marcado un longo lapso de tempo e así tan imperfecta é a nosa visión sobre o profundo paso das eras xeolóxicas que todo o que podemos ver é que as formas de vida son agora diferentes daquelas que existían antes.
Darwin termina seu libro cunha pasaxe frecuentemente citada: "Hai grandiosidade nese modo de ver a vida, con súas diversas forzas, tendo xurdido a partir dunhas poucas formas de vida ou dunha única; e que, encanto este planeta ten orbitado de acordo coas leis fixas da gravidade, dun inicio tan simples infinitas formas máis belas e marabillosas evolucionaron, e continúan a evolucionar."
Pedro Solbes
Carreira política
En setembro de 1999 foi nomeado membro da Comisión Europea, e confióuselle a carteira de Asuntos Económicos e Monetarios. Durante este período a súa actividade principal foi a introdución do euro e o reforzo da coordinación das políticas económicas na Unión Europea.
Vicepresidencia segunda
Seguiu no cargo ao iniciarse a IX lexislatura, a segunda de Rodríguez Zapatero, que coincidiu co estalido da crise económica que provocou unha gran perda de postos de traballo e un incremento do paro.
Fender Telecaster
Historia
En realidade, a Telecaster era a mesma guitarra que Leo Fender presentara un ano antes co nome de Broadcaster, pero tivo que cambiarlle o nome porque Gretsch o rexistrara con anterioridade. O novo nome de Telecaster encantou a Leo Fender e aos seus colaboradores do pequeno obradoiro de Fullerton (California), porque a asociación verbal cun medio en pleno auxe, como era entón a televisión, dáballe unhas connotacións de modernidade moi axeitadas para un instrumento igualmente innovador, a primeira guitarra eléctrica de corpo macizo que saía ao mercado.
Chariots of Fire
O filme foi concevido e producido por David Puttnam, escrito por Colin Welland e dirixido por Hugh Hudson. Foi nomeado a sete Premios Oscar na súa 54ª edición, e gañou catro, incluíndo o galardón ó mellor filme e mellor guión. Tamén é lembrado pola súa banda sonora, obra de Vangelis, quen gañou o Oscar á mellor banda sonora.
Real portugués
O real
O primeiro real foi introducido por Fernando I preto de 1380. Era unha moeda de prata e tiña un valor de 120 diñeiros. No reinado de João I (1385-1433) emitíronse o real branco, de 3 ½ libras, e o real negro, de 7 soldos (un décimo dun real branco). No inicio do reinado de Duarte, en 1433, o real branco (equivalente a 840 diñeiros) volvérase a unidade base en Portugal. Desde o reinado de Manuel I (1495-1521), o nome foi simplificado como simplemente "real", coincidindo co inicio da cuñaxe de moedas de real en cobre. Comezou a ser usada a forma "réis" en vez de "reais" no reinado de João IV de Portugal (1640-1656), tras o período da monarquía española en Portugal, de 1580 a 1640.
A adopción do sistema decimal
En 1837 adoptouse o sistema decimal para as denominacións de moedas, cos primeiros billetes emitidos polo Banco de Portugal en 1847. En 1854, Portugal pasou a un patrón ouro de 1000 "réis" = 1,62585 gramos de ouro fino. Este patrón mantívose ata 1891. As grandes sumas expresábanse xeralmente en 1.000 "réis" ou "mil-réis", un termo frecuentemente utilizado na literatura portuguesa o século XIX. En números, mil "réis" escribíase 1$000 (60.000 réis serían 60$000 ou 60 mil-réis). Un millón de "réis" era coñecido como un "conto de réis". miniatura|200 réis, [[Manuel II de Portugal|D. Manuel II, 1909.]]
Kwacha de Malawi
Billetes
Os billetes emitidos polo Banco Central corresponden ás denominacións de:
Moedas
A primeira serie de moedas abranguía os valores de 1 a 20 tambala. Posteriormente, en 1993 engadiuse o facial metálico de 1 kwacha e a principios de 2007 incluíronse dúas novas moedas bimetálicas de 5 e 10 kwacha, que irían substituíndo progresivamente os billetes da mesma denominación. No ano 2012 cuñouse unha nova serie de moedas de 1, 5 e 10 kwacha, de menor tamaño e peso.
Heinrich Bach
Obra
Só unhas poucas das súas obras se conservaron:
Os Lusíadas
Composición da obra
Publicada en 1572, consta de cento dúas oitavas repartidas entre dez cantos. O tema sobre o que se artella a obra é a primeira expedición de Vasco da Gama a Oriente, aínda que o propósito último do autor é cantar a gloria do imperio portugués, en xeral, por iso é polo que no relato da gran viaxe insírese o pasado da patria (que ocupa máis dun terzo do libro), e as xestas do conquistador representan unicamente unha anécdota na historia do país.
Estrutura das proteínas
Interaccións entre cargas
As interaccións carga-carga danse entre grupos polares e cargados das cadeas laterais dos aminoácidos compoñentes do polipéptido, xa que os grupos carboxilo e amino do carbono alfa están implicados no enlace peptídico e non interveñen nelas. Deste modo, ditos grupos ionizados atráense e forman un equivalente ao que serían sales entre os residuos do polipéptido: de feito, denomínanse ás veces pontes salinas. Ditas interaccións desaparecen cando o pH do medio fai que se perda o estado de ionización do grupo, e esta é unha das causas da desnaturalización rápida das proteínas cando se engaden ao medio ácidos ou bases, o que fai que as proteínas deban estar nun medio cun pH tamponado e moderado, que é o fisiolóxico, agás excepcións, como pode ser, por exemplo, o interior do lisosoma.
Ángulos de rotación e representacións de Ramachandran
dereita|miniatura|Ángulos de rotación na cadea peptídica. A convención da dirección de rotación positiva móstrase polo sentido da frecha.
A orientación do eixe de xiro considerada positiva por convención móstrase na imaxe; corresponde á das agullas do reloxo.
Dominios, motivos e outros elementos conformacionais
Adoita denominarse motivo conformacional de forma global a un tipo de motivo, como o barril beta. A estrutura dos motivos con frecuencia consta de só uns poucos elementos, por exemplo, as hélice-xiro-hélices, que só teñen tres. A “secuencia espacial” é a mesma en todas as instancias do motivo. A súa orde é bastante irregular dentro do xene subxacente. Os motivos estruturais da proteína comunmente inclúen xiros de lonxitude variable en estruturas indeterminadas, o que crea a plasticidade necesaria para unir dous elementos no espazo que non están codificados por unha secuencia de ADN adxacente nun xene. Mesmo cando están codificados os elementos estruturais secundarios dun motivo na mesma orde en dous xenes, a composición cuantitativa de aminoácidos pode variar. Isto non só é certo debido ás complicadas relacións entre a estrutura terciaria e primaria, senón por cuestións relativas ao tamaño. Aínda que na base de datos do lévedo Saccharomyces cerevisiae hai descritas unhas 6.000 proteínas, hai moitos menos dominios, motivos estruturais e pregamentos. Isto é, en parte, consecuencia da evolución. Isto significa, por exemplo, que un dominio dunha proteína pode ser trasladado dunha a outra, dando así unha nova función ás proteínas. Debido a estes mecanismos, os dominios ou motivos estruturais poden ser comúns a varias familias de proteínas.
Temperatura
A desnaturalización, producida pola temperatura e outros axentes desnaturalizantes, ocorre a varios niveis:
Chaperonas
As chaperonas, localizadas en todos os compartimentos celulares, agrúpanse en dúas familias xerais.
Reserva da Biosfera da Serra do Rincón
Esta reserva abarca 15000 hectáreas, distribuída en cinco municipios: La Hiruela, Horcajuelo, Montejo de la Sierra, Prádena del Rincón e Puebla de la Sierra. A agricultura e oficios tradicionais permitiron a conservación da zona, mais tamén o despoboamento.Debido ós seus valores ecolóxicos, culturais (presenza de arquitectura popular) e paisaxísticos, a reserva foi declarada oficialmente en xuño de 2005 pola UNESCO.
Minecraft
Modo de supervivencia
O xogo ten un sistema de inventario, no que o xogador pode levar consigo un número limitado de obxectos. Cando o xogador falece, os obxectos do seu inventario persoal caen ó chan, e o xogador reaparece no punto inicial do xogo ou nun punto de gardado definido por medio dunha cama. O xogador pode recuperar estes obxectos durante un determinado período de tempo ata que desaparecen por completo. O xogador pode conseguir tamén puntos de experiencia matando mobs e a outros xogadores, por medio da minaría e recolección de recursos, coidando de animais e cociñando. Esta experiencia pode empregarse posteriormente en ferramentas de encantamentos, armaduras e armas. Os obxectos encantados desta forma son xeralmente máis poderosos, teñen unha duración maior ou presentan outros efectos especiais.
Multixogador
O modo multixogador de Minecraft está dispoñible por medio de servidores, nos que o anfitrión pode ser un dos propios xogadores ou unha terceira parte, permitindo que os xogadores interactúen e se comuniquen entre eles dentro dun único mundo de xogo. Os mundos de xogo dun só xogador teñen soporte de rede local, permitindo que outros xogadores se unan a eles dende outras computadoras conectadas na rede local sen precisar unha configuración de servidor. Os servidores multixogador de Minecraft están guiados por operadores de servidor, que teñen acceso a comandos de servidor que lles permiten, por exemplo, configurar a hora do día no xogo e teletransportar ós xogadores a outros lugares do mundo de xogo. Os operadores poden configurar tamén restricións para permitir só determinados nomes de usuario limitar o acceso de determinados enderezos IP ó servidor. Os servidores multixogador ofrecen diversas actividades dentro do xogo, e algúns deles teñen regras únicas e personalizadas. Tamén poden habilitar o modo xogador contra xogador (PvP) permitindo que os xogadores loiten entre eles. No ano 2013 Mojang anunciou Minecraft Realms, un servizo de hospedaxe de servidores coa intención de que os xogadores puidesen configurar partidas multixogador de forma máis doada e sen precisar un servidor propio. Nun anuncio da Electronic Entertainment Expo de 2016, Mojang confirmou que Realms incluiría soporte de xogo multiplataforma entre as versións de Windows 10, iOS e Android a partir de xuño de 2016, con soporte adicional para Xbox One máis tarde ese mesmo ano e eventualmente soporte para dispositivos de realidade virtual.
Desenvolvemento
miniatura|dereita|[[Markus Persson|Markus "Notch" Persson na GDC de 2011]] Markus "Notch" Persson comezou o desenvolvemento do xogo como un proxecto persoal. A inspiración para crear Minecraft veulle doutros xogos como Dwarf Fortress, Dungeon Keeper e Infiniminer. Naquel momento visualizou un xogo de construción isométrico en 3D que sería unha mestura entre as súas inspiracións e levou a cabo varios prototipos iniciais. Infiniminer foi unha grande influencia para o estilo da mecánica de xogo, incluíndo o aspecto en primeira persoa, o estilo visual de bloques e os fundamentos de construción de bloques. Porén, a diferenza de Infiniminer Persson procurou que Minecraft incluíse elementos de rol.
Versións para consolas
A versión de Xbox 360 do xogo, desenvolvida por 4J Studios, publicouse o 9 de maio de 2012. O 22 de marzo de 2012 anunciouse que Minecraft sería o xogo insignia nunha nova promoción de Xbox Live chamada Arcade NEXT. Esta versión diferénciase da versión para PC en varias características, incluíndo un sistema de elaboración de obxectos e bloques novo, unha interface de control diferente, titoriais dentro do propio xogo, un modo multixogador a pantalla dividida e a capacidade de xogar xunto con amigos a través do servizo Xbox Live. Os mundos nesta versión non son infinitos, e conteñen muros invisibles que os delimitan. Na súa orixe esta versión era semellante en contido a versións anteriores de PC, recibindo actualizacións graduais para achegala á versión máis recente de PC.
Crítica
Unha crítica da versión alfa por parte de Scott Munro do xornal Daily Record dixo dela que era "xa algo especial" e instou ós seus lectores a mercala. Jim Rossignol de Rock, Paper, Shotgun tamén recomendou a versión alfa do xogo, cualificándoa de "unha especie de Stalker xerativo de LEGO en 8-bits". O 17 de setembro de 2010 a tira cómica en liña Penny Arcade comezou unha serie de cómics e novas sobre a adicción que xeraba o xogo.
Air Europa
Historia
O 5 de setembro de 2007, Air Europa xuntamente con Copa Airlines e Kenya Airways, anuncian a súa entrada oficial como membros alianza SkyTeam, que conta con membros como Air France, KLM, Alitalia e Aeroméxico entre outros. O 22 de xaneiro de 2008 anuncia a compra de 8 unidades de Boeing 787-800 Dreamliner, converténdose na primeira aeroliña española en incorporar ese modelo á súa frota.
Andrés Mellado Fernández
Traxectoria
Membro do Partido Liberal-Conservador, iniciou a súa carreira política en 1881 como deputado en representación de Porto Rico, repetindo o nomeamento do escano en 1884. Desde a seguinte lexislatura e até 1899 foi deputado pola provincia de Málaga, e en 1898 foi nomeado senador por Cuba.
A Regueira
O topónimo A Regueira pode referirse a:
Onza troy
Historia
Co fin de manter os estándares de pureza e medidas comúns ao longo do tempo, conservouse a onza troy no canto da avoirdupois para a pesaxe do ouro, o platino, a prata e a pólvora. Do mesmo xeito, o gran, que ten o mesmo valor nos sistemas troy e avoirdupois, aínda se emprega para a pesaxe das frechas no tiro con arco e para a dos proxéctiles en balística. A onza troy e o gran tamén formaban parte do sistema farmacéutico que se empregou en medicina durante moito tempo, aínda que foron substituídos polos miligramos.
Alex Ferguson
Traxectoria
No plano individual é membro do English Football Hall of Fame e comandante do Imperio Británico (CBE), honra que lle concedeu Sabela II en 1999. Ademais, despois de conducir ao equipo da cidade cara á "idade de ouro" da súa historia, o concello de Aberdeen concedeulle o Freedom of the City of Aberdeen.
Ilmajoki
Limita cos municipios de Kurikka, Laihia, Seinäjoki e Isokyrö, este último na rexión de Ostrobotnia.
Rabban Bar Sauma
Embaixador en Europa
Rabban Bar Sauma viaxou cun gran número de asistentes e 30 animais de tiro. Entre os seus compañeiros atopábanse o cristián nestoriano Sabadinus (archaon); Thomas de Anfusis (Thoma de Anfussis, ou Tommaso d'Anfossi), que cara ás veces de intérprete e traballaba para a famosa banca genovesa; e un intérprete italiano chamado Uguetus ou Ugeto (Ughetto). Bar Sauma non falaba ningún idioma europeo, aínda que se dominaba o chinés, turco e persa. O seu sucesor como embaixador de Arghun foi Buscarello Ghisolfi, un nobre xenovés.
Julie Walters
Dame Julia Mary Walters, CBE, nada en Birmingham o 22 de febreiro de 1950, é unha actriz e novelista británica, dúas veces candidata ao Óscar e seis veces gañadora do premio da BAFTA, en cinema e televisión.
A orixe das especies
Sobre a orixe das especies por medio da selección natural, publicada o 24 de novembro de 1859, é unha obra do naturalista británico Charles Robert Darwin. O seu enorme éxito de vendas permitiu sacar ata seis edicións corrixidas e aumentadas en vida do seu autor. O seu título completo desde a 1ª á 5ª edición británica foi: Sobre a orixe das especies por medio da selección natural, ou a conservación das razas favorecidas na loita pola vida (tradución de «On the Origin of Species by Means of Natural Selection, or the Preservation of Favoured Races in the Struggle for Life»). A sexta edición, do 19 de febreiro de 1872, suprime do título a preposición inicial "Sobre" ("On", no orixinal). Aínda que non se suprimise do título a frase posterior, axudou a estabilizar a forma breve A orixe das especies como o título que se popularizou nas traducións.
Lingua anaang
Os falantes de anaang viven no estado de Akwa Ibom, concretamente nos LGAs Ikot Ekpene, Essien Udim, Abak, Ukanafum e Oruk-Anam.
La gran aventura de Mortadelo y Filemón
Foi a película española con máis éxito de público de 2003 (4 852 056 espectadores) e converteuse na segunda película máis exitosa despois de Los otros de Alejandro Amenábar. Máis tarde, El orfanato tamén a superaría.
Búfalo
O búfalo doméstico
No sur de Europa (e especialmente en Italia) tamén cumpre esta función, ademais de utilizarse o leite para a fabricación do queixo mozzarella usado nas pizzas e outros pratos da cociña italiana.
Status de conservación
En liberdade, os búfalos móvense en mandas de escaso poucos individuos e só contan co tigre como depredador frecuente. Máis raramente, os búfalos caen vítimas do crocodilo mariño e as mandas de cuóns, que sempre andan molestando ás crías.
As Brañas do Cabo, Ribeira, Ribeira
Futura supresión
Na próxima edición do Nomenclátor de Galicia esta entidade será eliminada porque ningún veciño da contorna asegurou ter constancia da existencia do topónimo.
Mugardos
Historia moderna
A Guerra da Independencia trouxo 2.400 soldados franceses que abandonaron a zona tres días despois, acurralados por grupos guerrilleiros e "... haber en el termino hambre y mendicidad", miseria consecuente á instalación de fábricas catalás de salgado de peixe, 6 factorías na Redonda, O Baño, Mugardos, O Promontorio e O Seixo, e que con novos sistemas de pesca esquilmaban o mar; para 1821 "... desesperados los habitantes del termino y sin poder salir a la mar por no haber pesca", deron os mariñeiros en pescar "... en la ría de A Xunqueira y hacer mucho comercio de la sardina, dedicándose al congrio con cordel o al pulpo, saliendo fuera de la costa y hasta la de Irlanda".
Toponimia
O primeiro documento referido a Mugardos (Mogardos) data de 1105, cando a metade da vila pertencía ao mosteiro de Caaveiro a Cristóbal de Seguedís. Noutro documento de 1235 aparece o abade Tedón como posuidor da outra metade. Segundo Cabeza Quiles, seguindo a Rivas Quintas, Mugardos podería provir da raíz indoeuropea *mok- / *muk-, "altura, pico, prominencia". Un morgado ou mogardo, segundo Eladio Rodríguez vén sendo un "morgado", e segundo Leandro Carré Alvarellos forman un grupo de "bens ou propiedades que non poderían venderse e as cales á morte do posuidor, pasaban a un único herdeiro". Como topónimo Mugardos designaría o lugar onde se asenta unha ou máis propiedades terreas indivisibles.
Festas e celebracións
miniatura|300px|Vista de Mugardos.
Monte Faro de Domaio
No cumio do Monte Faro de Domaio instalouse un vértice xeodésico de primeira orde.
Liga do Sur
A Liga do Sur é unha agrupación neoconfederada e sudista aparecida en 1994, de carácter nacionalista e secesionista dos EUA para constituír no sur dos Estados Unidos un estado rexido polas ensinanzas da Biblia. Son cristiáns tradicionalistas, reclaman os vellos símbolos (bandeira, himno) e a defensa dos dereitos dos estados, o autogoberno e os dereitos individuais da segunda emenda. A súa base é Tuscaloosa (Alabama). En 2005 tiña uns 10.000 membros e o seu xefe era Michael Hill. Acusado de grupo racista, está considerada unha das principais organizacións de odio dos Estados Unidos
Musa al-Hax
Musa al-Hax (en موسى الحاج), nado o 19 de febreiro de 1954 en Aintura (Líbano), é un eclesiástico católico maronita, actualmente arcebispo de Haifa e Terra Santa e exarca patriarcal de Xerusalén e Palestina e de Xordania.
Almanzor
Traxectoria
Almanzor é nomeado entón visir e titor do califa mozo, o que o leva a se enfrontar con Al-Mushafí, verdadeiro director da política de palacio. Co apoio do seu sogro, o xeneral Galib, consegue que o califa lle outorgue publicamente os poderes absolutos do goberno, ao nomealo hajib, ou mordomo do pazo, que viña a ser como primeiro ministro, adicándose o califa á vida piadosa. Estamos no ano 978 e despois se desfacía do seu sogro Galib, traendo tropas dende África, para substituílas polas de Galib, e instauralas como garda persoal. Tras este enfrontamento, ao seu retorno a Córdoba foille dado o titulo de Al-Mansur bi-Allah ("O Vitorioso pola Graza de Deus"), de onde procede o nome de Almanzor, como se coñeceu no mundo cristián.
Xoán Manuel Bastida
Xoán Manuel Rodríguez Bastida, nado en Sillobre o 20 de xullo de 1954, é un doutor, sindicalista e político galego.
Quintana del Pidio
Quintana del Pidio é un concello español da provincia de Burgos (Castela e León). A súa poboación é de 181 habitantes (INE 2012).
Clasificación Aarne-Thompson-Uther
Foi publicada por vez primeira en 2004, da man do folclorista alemán Hans-Jörg Uther.
Xogos Olímpicos de 2020
Cerimonia de apertura
thumb | Unha escena da cerimonia de apertura no estadio olímpico, con [[Vehículo aéreo non tripulado | drons voando e creando o logotipo oficial dos Xogos]]
Carballiños, Ribeira, Ribeira
Carballiños (á espera da oficialización da forma Os Carballiños ) é un lugar da parroquia de Ribeira no concello coruñés de Ribeira, na comarca da Barbanza.
Binter Canarias
Binter Canarias é unha aeroliña española de carácter rexional con base nas Illas Canarias. Pertenceu a Iberia LAE ata 2002, data na que a vendeu a Hesperia Inversiones Aéreas, empresa creada co único propósito de comprar Binter Canarias. En 2003 Binter Canarias S.A.U. foi absorbida por Hesperia Inversiones Aéreas, S.A., que pasou a adoptar o nome de Binter Canarias, S.A.
Rachel Bromwich
A súa obra
É moi coñecido o seu traballo sobre as Trioedd Ynys Prydain, publicado en 1963 e reeditado en 2005, e sobre a poesía de Dafydd ap Gwilym.
Cobra de ferradura
Distribución
Vive na península Ibérica, menos nas zonas máis ao norte e no noroeste de África. En Galicia é rara (ver Lista de réptiles de Galicia). Na península Ibérica distribúese esencialmente na metade meridional, sen superar normalmente o norte do Sistema Central; polo oeste téñense detectado en partes do Macizo Galaico e pola zona leste chega ata Cataluña. Máis ao sur vive no noroeste de África de Marrocos a Libia e pode baixar polo sur na estepa subdesértica subsahariana. Tamén hai poboacións nas illas de Sardeña e Pantelleria.
Miusera
Demografía
Segundo o censo de 2011, a poboación de Miusera era de 50 persoas, das cales, 36 persoas eran abkhazas (72%), 11 persoas eran rusas (22%) e 3 persoas doutras etnias (6%).
Le Mouvement Normand
Historia
O Mouvement Normand ten a súa orixe nos movementos franceses de extrema dereita dos anos sesenta. En 1969, a póla de Ruán da unión estudiantil de ultradereita Fédération nationale des étudiants de France uniuse con l'Union pour la Région Normande en Lisieux para forma-lo Mouvement de la Jeunesse de Normandie, renomeado Mouvement Normand en 1971. Está liderado polo prominente activista de dereitas Didier Patte, que tamén é membro do ''Groupement de recherche et d'études sur la culture européenne (GRECE).
Monte Ararat
Xeoloxía
miniatura|275px|dereita|Monte Ararat. miniatura|dereita|275px Un cono un pouco menor (3.896 m), o Pequeno Monte Ararat, sitúase ao suroeste do pico principal. O leito de lava espállase entre os dous picos. Tecnicamente, o monte Ararat é un estratovulcán, formado de correntes de lava e exección piroclástica.
Tailandia
Relevo
miniatura|left|Pagodas preto do cumio do Doi Inthanon. Tailandia alberga varias rexións xeográficas únicas, as cales se corresponden aproximadamente ás divisións provinciais. O norte do país é a montañosa zona das Terras Altas tailandesas, sendo punto máis alto o Doi Inthanon na cordilleira Thanon Thong Chai con 2.565 metros sobre o nivel do mar (8.415 pés). O nordés, Isan, consta da Meseta de Khorat e limita ao leste co río Mekong. O centro do país está dominado polo val do río Chao Phraya, o cal desemboca no Golfo de Tailandia.
Unha serie de cordilleiras percorren o país de norte a sur, ocupando toda a parte setentrional e occidental. As maiores elevacións danse nos sistemas montañosos que se prolongan cara ao oeste ao longo da fronteira birmana, chegando a súa altitude até os 2.595 m do Doi Inthanon, punto máis alto da Tailandia. A zona da península Malaia está rodeada por estreitas mesetas costeiras e chegan á súa cota máis elevada en Jao Luang (1.790 m). No centro da Tailandia aparece outro sistema montañoso que discorre en dirección norte-sur, aínda que o seu extremo meridional torce cara ao oeste. Doi Pia Fai (1.270 m) é o punto máis elevado deste sistema. No leste do territorio continental atópase a meseta de Khorat, unha zona estéril con escasos cumios e que ocupa aproximadamente un terzo da superficie do país, ficando limitada esta área polo val do río Mekong.
Clima
Tailandia ten un clima tropical no que se dá o monzón. As temperaturas normalmente varían dende unha máxima anual media de 38 °C a unha mínima de 19 °C. Os monzóns do suroeste danse entre maio e xullo (excepto no sur) e sinalan a chegada da época das choivas (ridu fon), acompañadas con elevadas temperaturas, que duran até outubro. Novembro e decembro son o comezo da estación seca. As temperaturas comezan a subir en xaneiro.
Biodiversidade
As xunglas e zonas pantanosas esténdense por todas as áreas costeiras con enormes zonas de árbores tropicais, entre as que se encontran mangleiros, xuncos de Indias, ébano e distintas especies de madeiras de gran resistencia, como o mesquite ou o pau de rosa. As zonas das terras altas e das mesetas albergan tamén zonas con bastantes especies de árbores, destacando a teca, o agalloch e o carballo. Tamén hai unha gran variedade de plantas e árbores froiteiras tropicais como orquídeas, gardenias, hibiscos, bananeiras, mangueiras e cocos. Entre as especies animais encóntrase o elefante, que se utiliza como animal de carga, ademais de cuadrúpedes como rinocerontes, tigres, leopardos, bois salvaxes, xibóns e búfalos. O gato siamés é, como o seu nome indica, orixinario desta terra. No país hai máis de cincuenta clases de serpes, sendo moitas delas velenosas.
Gandaría e pesca
En Tailandia está prohibido a exportación de cans para sacrificio e consumo. Con todo, non deixa de ser un dos maiores exportadores de alimentos en Asia, sendo os principais produtos gandeiros os procedentes do parrulo, o porco, o boi e a vaca.
Linguas
Salvo o tailandés, ningún outro idioma do territorio do estado ten status oficial. Outros idiomas falados en Tailandia son o isaan e o phu thai no Isan, o yawi nas zonas fronteirizas con Malaisia e o thai yuan ou thai setentrional, coñecido tamén cos nomes de lanna e de kam mueang. Tamén hai que mencionar o khmer, que se fala entre as minorías camboxanas do sur do Iaan, sobre todo na zona de Surin e de Sisaket. O inglés é a principal lingua estranxeira estudada nas escolas.
Suráfrica
Política
O goberno surafricano funciona segundo un sistema parlamentario, aínda que o Presidente de Suráfrica é ó mesmo tempo xefe de estado e xefe de goberno. O presidente é electo nunha sesión conxunta do parlamento bicameral, que consta dunha Asemblea Nacional (National Assembly), ou cámara baixa, e un Consello Nacional de Provincias (National Council of Provinces), ou cámara alta.
Cada provincia de África do Sur ten unha Lexislatura Provincial unicameral e un Consello Executivo liderado por un primeiro-ministro (premier).
Jacques Cartier
Traxectoria
Algúns historiadores cren que antes das súas coñecidas viaxes ao actual Canadá Cartier xa tiña unha ampla experiencia como mariño, participando en expedicións á illa de Terra Nova, zona coñecida por pescadores vascos e bretóns, e á costa do Brasil en expedicións da frota normanda que partirían de Dieppe. Estas crenzas baséanse en varios indicios, como as constantes comparacións que fai entre os nativos de Nova Francia e os do Brasil, ademais do seu coñecemento do portugués. O bispo de Saint-Malo, Jean Le Veneur, tamén fai referencia a estas viaxes de Cartier ao presentalo ao Rei de Francia Francisco I en 1532, trala unión formal entre o Ducado da Bretaña e Francia, coma un "experimentado mariñeiro capaz de dirixir as naves ao descubrimento de novas terras no Novo Mundo".
FIFA World Player 2009
O premio FIFA World Player 2009 gañouno o xogador arxentino Lionel Messi. Rematou diante do dianteiro Cristiano Ronaldo e do mediocentro Xavi Hernández na rolda final de votacións.
Ramón Artola
Traxectoria
Fillo de María Antonia Larrañaga Ganuza e de Antonio Artola Etxeberria, era o fillo máis novo dos cinco que tivo a parella e recibiu, como era costume na época, o nome dun irmán anterior que nacera morto. Casou a finais de 1858 con Manuela Elizetxea Altzelai, natural de Donostia, e o matrimonio instalouse na localidade natal dela. Tiveron dous fillos Rosario e Pepe, tamén poetas. Traballou como fontaneiro e pintor. Socio fundador en 1870 da Unión Artesana presidiuna en 1884. Foi voluntario liberal durante a terceira guerra carlista e defendeu a cidade do asedio carlista a Donostia, coincidindo entre outros con Bilintx ou Serafin Baroja.
Araucariaceae
Taxonomía
3 xéneros, 32 especies. Os xéneros máis representados son Araucaria (18 especies) e Agathis (13 especies).
Evolución
Araucariaceae, como Podocarpaceae, é unha familia distintiva case exclusiva do Hemisferio Sur. O seu rexistro fósil, en particular o de Araucaria, esténdese até o Xurásico.
Apiales
Hai tendencia ao paso de formas leñosas a herbáceas. Con condutos resiníferos. Flores pentámeras, hermafroditas, diclamideas, ás veces co cáliz moi pequeno, xineceo ínfero, bicarpelar, de carpelos pechados e estilos libres; en umbelas. Ás veces hai dimorfismo floral.
Kentville
É unha das principais cudades do val de Annapolis, e a sede do condado.
En 2016, a poboación do casco da cidade era de 12 088 habitantes, e a da súa aglomeración urbana, de 26 222.
Agathis
Descrición
A casca é xeralmente lixeira e de cor cinsenta acastañada ou agrisada lisa, con escamas irregulares que adquiren densidade nas árbores máis maduras. Aínda que a estrutura da póla adoita ser horizontal, estas poden adquirir sentido ascendente coa madureza. As pólas da parte máis baixa presentan cicatrices circulares, estas marcas fórmanse cando caen as pólas mortas das partes máis altas.
O Carregal, Ribeira, Ribeira
O Carregal é un lugar da parroquia de Ribeira no concello coruñés de Ribeira, na comarca da Barbanza.
Islas Airways
Historia
O 20 de xuño de 2007 a aeroliña formalizou a compra de seis avións ATR 72-500 por un valor duns 110 millóns de dólares. Os aparellos serían entregados entre finais dese anos e 2009.
Bilbao Exhibition Centre
miniatura|250px|Fachada do Bilbao Exhibition Centre. Bilbao Exhibition Centre (BEC) é a sede da Feira de Mostras de Bilbao. As súas instalacións están situadas nos terreos antes ocupados pola empresa Altos Hornos de Vizcaya, no barrio de Ansio da cidade biscaíña de Barakaldo no País Vasco. Estas novas instalacións e servizos, inauguradas en abril de 2004, permiten realizar certames de carácter internacional e de maior capacidade, con mellores servizos, infraestruturas e comunicacións.
Quintanapalla
Quintanapalla é un concello español da provincia de Burgos (Castela e León). A súa poboación é de 114 habitantes (INE 2012).
Théodore de Banville
Traxectoria
Fillo dun mariño militar, estudou en París. En 1842 publicou o seu primeiro volume de poesía, Les Cariatides e en 1846 publicou Les Stalactites. Os libros recibiron críticas negativas pero recibiron a aprobación de Alfred de Vigny e Jules Janin. En 1857 publicou Odes Funambulesques (1857). Escribiu tamén comedias en verso para o Théâtre Francais.
Banville foi un dos fundadores do movemento poético coñecido como o parnasianismo, que profesa un amor exclusivo á beleza e oponse á nova poesía realista ou ao romanticismo.
Christian Wulff
Biografía
Despois de terminar o bacharelato realizou os seus estudos superiores de Dereito na Universidade de Osnabrück entre 1980 e 1986. Un ano máis tarde sacou adiante o seu primeiro Staatsexamen, para aprobar o segundo en 1990. Estivo a traballar como avogado no bufete Dr. Funk, Prof. Dr. Tenfelde und Partner da cidade de Osnabrück, posto do que se atopa actualmente en excedencia por exercer a súa carreira política. En 2008 casou por segunda vez con Bettina Körner, con quen ten unha filla chamada Annalena. Tamén tivo un fillo, Linus Florian, do seu primeiro matrimonio.
Nas institucións
Elixido para formar parte do consello municipal de Osnabrück en 1986, onde estivo durante quince anos, en 1989 foi ascendido á fronte do grupo municipal do CDU, cargo que deixaría cinco anos máis tarde. O 13 de maio de 1994 converteuse en deputado rexional no Landtag tras as eleccións estatais nas que se presentou como candidato a presidente, perdendo fronte a Gerhard Schröder por 81, fronte a 67 escanos dos 161 dispoñibles. Máis tarde foi nomeado presidente do CDU.
Agaraki
Límites
Polo norte, a vila limita con Kaldakhvara, no leste coa vila de Miusera, polo sur co Mar Negro e polo oeste coa vila de Lidzava, no distrito de Gagra.
Jimmy Hagan
Traxectoria
Comezou a súa carreira no Larne, equipo da liga irlandesa no ano 1974, o ano seguinte gañaría o galardón de xogador novo do ano na liga do Ulster. En 1977 é traspasado ao Coventry inglés, onde xogará 3 tempadas aínda que a causa das lesións non pode xogar apenas no Coventry e acaba sendo cedido. Comeza unha época de aventuras pasando polos Estados Unidos ou mesmo Hong Kong, despois das cales volvería a Inglaterra para xogar no Coventry outra vez e no Birmingham City.
Diluvio
Características
O acontecemento do Diluvio tamén se describe en fontes Sumerias, Asirias, Armenias e Exipcias, Persas, entre outras, de forma basicamente semellante ao episodio bíblico: Deus (ou o deus en cuestión) decide limpar a terra dunha humanidade corrupta e escolle un home bo aos seus ollos para construír unha arca para abrigar a súa Creación no tempo en que a terra estivese inundada. Despois dun período, a auga descende, a arca fica encallada nunha montaña, os animais repoboan a terra e os descendentes de tal home xeran todos os pobos do mundo.
Unha das últimas e máis controvertidas teorías sobre a posíbel orixe deses mitos de Diluvio sexa a Teoría de Ryan-Pitman, que avanza a hipótese da rápida subida das augas na bacía do Mar Negro, ocasionada pola ruptura dun dique natural formado antigamente polo estreito de Bósforo, por volta de -5600. Investigacións submarinas revelaron restos de habitacións primitivas e utensilios no fondo do Mar Negro, nunha clara indicación de que partes do actual mar foron habitadas hai algúns millares de anos.
Algúns grupos que apoian o creacionismo toman o Diluvio bíblico como xustificación para a extinción de especies, como os dinosauros (que terían ficado fóra da arca), usándoo como argumento contra a teoría da evolución e desprezando o tempo xeolóxico en que os seus fósiles son atopados. Non existe nada na Biblia que xustifique esa afirmación, pois non hai ningún relato que indique que os homes viviron na mesma época que os dinosauros, o que está de acordo cos achados xeolóxicos.
Xénese
Relatos dos patriarcas
miniatura|esquerda|Sacrificio de Isaac de [[Laurent de La Hyre]] Ocupan o resto dos capítulos da Xénese. Os patriarcas son os "pais" do pobo de Israel, xefes de clans nómades adicados á gandería que se moven por unha ampla zona que comprende os actuais Iraq, Xordania, Israel e que remata en Exipto. Os relatos que conforman esta parte son sobre: Abraham, Lot, Isaac, Esaú e Xacob, Xosé. miniatura|[[Isaac dando a beizón para Xacob.]] Son relatos que teñen, polo menos, unha base histórica, sen desbotar o feito de que cos anos e a evolución que foron sufrindo os relatos orais que son a base dos escritos que coñecemos, a historia real estea deformada e magnificada.
Paco Nogueiras
Francisco Nogueiras Nodar, coñecido artisiticamente como Paco Nogueiras, nado en Santiago de Compostela en 1970, é un actor e músico galego.
Ruanda
Historia
Nun principio o territorio ruandés estaba habitado polos pigmeos twa. No século XI, estes recibiron aos hutus que os dominaron. No século XV, chegaron os tutsis e convertéronse en señores da maioría hutu en algo así como unha sociedade de señores feudais cun rei, mwami. A finais do século XIX, os alemáns conquistaron o país. Tras a primeira guerra mundial a Sociedade de Nacións entregou o territorio aos belgas e tras a segunda guerra mundial a ONU con axuda belga pasaría a dominar o territorio, que se independizaría en 1962. Os tutsis, privilexiados durante o colonialismo, perderon democraticamente o país a mans hutu e pronto se desencadearía a violencia con miles de tutsis mortos.
O 6 de abril de 1994, o avión en que viaxaba o presidente Habyarimana foi derrubado por un mísil. Durante os dous meses seguintes, os militares e milicias Interahamwe hutu asasinaron a uns 800.000 tutsis e hutus opositores. O FPR iniciou outra invasión, capturando o norte do país en xullo. As forzas francesas controlaban o sur, finalizando a guerra o 16 de xullo. Isto é o xenocidio de Ruanda.
Uns 2 millóns de hutus exiliáronse temendo as represalias tutsis. A maioría regresaron, aínda que outros (sobre todo milicianos) permaneceron na República Democrática do Congo, intervindo na guerra civil deste país.
Economía
Ruanda baséase nunha economía de subsistencia que ocupa ao 90% da poboación. O país carece de recursos naturais e minerais de importancia, ademais de sufrir constantemente de secas e un pobre desenvolvemento tecnolóxico. Todo isto fai que teña unha dependencia económica significativa con Bélxica As principais exportacións son o café arábigo e o té. A minería é a segunda actividade do país, destacando a casiterita de onde se extrae estaño, ademais de pequenas cantidades de berilio. A unidade monetaria do país é o franco ruandés
Descenso Internacional do Sella
Historia
Ao ano seguinte, 1932, fixáronse a saída e meta definitivas en Arriondas e Ribadesella e realizouse a primeira edición de carácter competitivo con trece padeeiros provenientes de Oviedo, Xixón, Infiesto e Ribadesella e tendo o carácter de Descenso Provincial. En 1935 chegarían as primeiras inscricións de padeeiros non asturianos no Descenso Nacional do Sella.
Alonso II de Fonseca
Estancia en Sevilla
Non ocupou a sé de xeito inmediato, se non que foi o seu tío o que se dirixiu a Santiago co obxectivo de pacificar a inestable situación en terras galegas. Alonso I ocupou o cargo para o que fora elixido o seu sobriño durante tres anos, e Alonso II encargouse de administrar a sé sevillana, ata que finalmente o 18 de outubro de 1463 unha misiva do rei Henrique IV obriga a ambos fonsecas a ocupar as súas respectivas sés. Ao ano seguinte produciuse a ruptura entre ambos prelados, xa que Alonso II unírase ao bando sevillano inimigo do seu tío.
Primeiros enfrontamentos
No enfrontamento entre ambos bandos, o Moscoso prendeu o arcebispo en Noia e mantívoo preso no Castelo de Vimianzo mais de dous anos. Após isto o bando de Alonso baixo o mando da súa nai e o seu irmán fixéronse fortes na catedral e o 21 de xullo de 1466 apropiáronse de parte do tesouro catedralicio e apresaron os capitulares favorables ao pertegueiro. A resposta non se fixo esperar e no verán dese mesmo ano prodúcese o asedio á catedral, loita na que os partidarios de Fonseca partían coa vantaxe de ter totalmente fortificado o templo. No tempo da loita houbo baixas notables, e entre elas Bernal Yáñez Moscoso.
As revoltas Irmandiñas
miniatura|200px|Castelo da Rocha forte derruído polos irmandiños.
Novos enfrontamentos coa nobreza
Cara a outubro de 1476 a lide estábase a decantar claramente cara a Isabel e Alonso estaba a obter os seus maiores éxitos militares. Iniciou entón unha serie de campañas conseguindo desaloxar aos Soutomaior de Pontevedra e Baiona. Entre as refregas produciuse a captura de Pedro Álvarez de Soutomaior co que as partes acordaron trocalo por Luis Pimentel o 9 de xullo de 1478.
Templo romano
Hai outras plantas resultantes da introdución de cultos orientais cuns ritos determinados; así os de Cibeles, Isis e Serapis. No Mediterráneo foron numerosos os templos dedicados a Mitra, primeiramente en criptas e logo en cámaras rectangulares con fiestras e instalacións para o sacrificio do touro e as lustracións, cun altar no que se representaba invariablemente a morte do touro polo deus. No norte de África hai moitos exemplos de templos de forma particular, como o de Xuno Celestis (Tanit) en Dugga (Tunisia), disposto nun patio semicircular.
Aeroporto de Chengdu-Shuangliu
O aeroporto de Chengdu-Shuangliu é o principal aeroporto que serve a Chengdu, a capital da provincia chinesa de Sichuan. Está situado a uns 16 quilómetros ao suroeste do centro da cidade, ao norte do distrito de Shuangliu District. O aeroporto é un importante centro de conexións no oeste da China. É un dos dous principais centros de conexións para Air China, xunto con Pequín-Capital, ademais da sede de Sichuan Airlines e Chengdu Airlines. China Eastern Airlines, Shenzhen Airlines, Lucky Air e Tibet Airlines tamén teñen bases no aeroporto.